**Copaci fără pădure**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

in povestea copacilor goi

scârtâind într-o singură uşă

este vorba de noi amandoi

este vorba de foc si cenuşa

doi copaci fără frunze pe drum

după cum ii priveşte înaltul

doi copaci prin sărutul de scrum

aplecându-se unul spre altul

nu mai suntem decât doi copaci

vor veni taietori să ne tundă

vor lua crengi toti copiii săraci

pentru flacăra lor muribundă

si chiar dacă mă vei mai iubi

peste crivăţul iernii ce vine

fără braţe cu ochii pustii

n-am să am ce întinde spre tine

spune-mi pădure cu frunza rară

unde-i iubirea de astă vară?

nu ştie iarna sa se indure

de noi copacii fără pădure